गौरतलब है कि प्रदीप ठाकुर इससे पहले दैनिक जागरण, अमर उजाला में न्यूज एडिटर रह चुके हैं, लेकिन पिछले कुछ सालों से वह मीडिया हाउसों से दूर चल रहे थे. कुछ ही माह पहले उन्होंने पंजाब की शक्ति से अपनी दूसरी पारी की शुरुआत की थी. आरोप के अनुसार प्रदीप ठाकुर की ओर से पंजाब के बहुत से जिलों में ब्‍यूरो चीफ व रिपोर्टर्स की नियुक्ति की गई थी. इन लोगों के मार्फत उन्होंने पंजाब की शक्ति की एडवांस बुकिंग की थी, जिसमें एक साल के ५०० रुपए प्रति आर्डर वसूल किए गए. इस तरह कुल १८ हजार कूपनों का प्रदीप ठाकुर कंपनी को हिसाब नहीं दे पाए, जब कि जालंधर आफिस खोलने के नाम पर एक लाख रुपए का हिसाब किताब नहीं दिया है.